Дагахь цахиллачу кепара нисделира Эвтархойн Ахьмадан Шемалан вовзар. Имаме дехаре яха вовшахтоьхначу делегаци юкъа Ахьмад вахийта веза элира обарг Гехас. Арадаьккхиначу г1уллакхан 1алашо хиъча, дог-майра Ч1ега а, иттех накъост а вига веза вай аьлла, барт хилира. Дийцаре дендерг Шемал резахинвоцу къамел ду. Вуьшта а имам Шемал буьрса вуьйцу, цо эхь а ца хеташ кех куьйсур ду вай, нахана хьалха шен сий айба а. Нагахь цо вай бохург цадахь, и цхьанне а дикачу балхана араваьлла вац, шен ц1е айбина лелаш стаг ву, сацийра къонахоша. Баккхийнаш а цу ойланехь буй хиира царна, арадаьккхиначу г1уллакхах шаьш кхетийча.